Document ID: 32014D0190

VYKONÁVACIE ROZHODNUTIE KOMISIE
z 3. apríla 2014,
ktorým sa stanovuje ročné rozdelenie celkových zdrojov podľa členských štátov pre Európsky fond regionálneho rozvoja, Európsky sociálny fond a Kohézny fond v rámci cieľa Investovanie do rastu a zamestnanosti a cieľa Európska územná spolupráca, ročné rozdelenie zdrojov podľa členských štátov, pokiaľ ide o zdroje z osobitných rozpočtových prostriedkov pridelených na iniciatívu na podporu zamestnanosti mladých ľudí, spolu so zoznamom oprávnených regiónov, ako aj sumy, ktoré majú byť presunuté z rozpočtových prostriedkov každého členského štátu pridelených na Kohézny fond a na štrukturálne fondy do Nástroja na prepájanie Európy a na pomoc pre najodkázanejšie osoby v období rokov 2014 - 2020
[oznámené pod číslom C(2014) 2082]
(2014/190/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (1), a najmä jeho článok 91 ods. 2 a článok 92 ods. 6 a 7,
keďže:
(1)
V záujme vytvorenia vhodného finančného rámca pre fondy podľa článku 91 ods. 2 nariadenia (EÚ) č. 1303/2013 je nevyhnutné stanoviť ročné rozdelenie celkových zdrojov podľa členských štátov, pokiaľ ide o zdroje pridelené v rámci cieľa Investovanie do rastu a zamestnanosti a cieľa Európska územná spolupráca, ako aj ročné rozdelenie zdrojov podľa členských štátov, pokiaľ ide o zdroje z osobitných rozpočtových prostriedkov pridelených na iniciatívu na podporu zamestnanosti mladých ľudí podľa článku 16 nariadenia Európskeho parlamentu a Rady (EÚ) č. 1304/2013. (2)
(2)
Podľa článku 91 ods. 2 nariadenia (EÚ) č. 1303/2013 by sa týmto rozhodnutím mal stanoviť zoznam regiónov oprávnených v rámci iniciatívy na podporu zamestnanosti mladých ľudí.
(3)
Je potrebné stanoviť ročné rozdelenie zdrojov podľa členských štátov, pokiaľ ide o osobitné zdroje pridelené na základe rôznych kategórií regiónov vymedzených v rámci cieľa Investovanie do rastu a zamestnanosti vrátane dodatočných rozpočtových prostriedkov pridelených na roky 2014 a 2015 pre Cyprus, v súlade s článkom 92 ods. 2 uvedeného nariadenia.
(4)
Je potrebné stanoviť ročné rozdelenie zdrojov podľa členských štátov, pokiaľ ide o osobitné zdroje pridelené na Kohézny fond po odpočítaní súm, ktoré majú členské štáty presunúť na Nástroj na prepájanie Európy, v súlade s článkom 92 ods. 6 uvedeného nariadenia.
(5)
Je potrebné stanoviť ročné rozdelenie zdrojov podľa členských štátov, pokiaľ ide o osobitné zdroje v prospech najvzdialenejších regiónov Francúzska, Španielska a Portugalska a regiónov Fínska a Švédska, ktoré spĺňajú kritériá stanovené v článku 2 protokolu č. 6 k Aktu o pristúpení z roku 1994.
(6)
Je potrebné stanoviť ročné rozdelenie osobitných zdrojov pridelených v rámci iniciatívy na podporu zamestnanosti mladých ľudí.
(7)
Je potrebné stanoviť sumu, ktorá sa má presunúť z pridelených rozpočtových prostriedkov každého členského štátu na Kohézny fond do Nástroja na prepájanie Európy zriadeného nariadením Európskeho parlamentu a Rady (EÚ) č. 1316/2013 (3).
(8)
Je potrebné stanoviť sumu, ktorá sa má presunúť z platieb v rámci cieľa Investovanie do rastu a zamestnanosti na pomoc pre najodkázanejšie osoby. Tento presun je založený na rozpočtových prostriedkoch pridelených na Fond európskej pomoci pre najodkázanejšie osoby (4).
(9)
Je potrebné stanoviť ročné rozdelenie osobitných zdrojov na inovačné opatrenia v rámci priameho alebo nepriameho hospodárenia Komisie v oblasti udržateľného mestského rozvoja.
(10)
Je potrebné stanoviť ročné rozdelenie celkových zdrojov podľa členských štátov na cieľ Európska územná spolupráca a osobitných zdrojov na tri zložky tohto cieľa v súlade s článkom 4 ods. 1 nariadenia Európskeho parlamentu a Rady (EÚ) č. 1299/2013 (5).
(11)
Z dôvodu transparentnosti by sa jednotlivé celkové rozdelenia mali uvádzať v cenách z roku 2011.
(12)
Z dôvodu programovania členských štátov by sa osobitné ročné rozdelenie zdrojov malo uvádzať v bežných cenách, aby odzrkadľovalo indexáciu o 2 % za rok v súlade s článkom 91 ods. 1 nariadenia (EÚ) č. 1303/2013, a stanoviť zdroje, ktoré sú skutočne k dispozícii po odpočítaní podpory na Nástroj na prepájanie Európy, pomoci pre najodkázanejšie osoby, technickej pomoci na podnet Komisie a rozpočtových prostriedkov pridelených na inovačné opatrenia v rámci priameho alebo nepriameho hospodárenia Komisie v oblasti trvalo udržateľného mestského rozvoja.
PRIJALA TOTO ROZHODNUTIE:
Článok 1
Ročné rozdelenie celkových zdrojov podľa členských štátov v rámci cieľa Investovanie do rastu a zamestnanosti sa stanovuje v prílohe I.
Článok 2
Ročné rozdelenie celkových zdrojov podľa členských štátov v rámci cieľa Európska územná spolupráca sa stanovuje v prílohe II.
Článok 3
Ročné rozdelenie zdrojov podľa členských štátov, pokiaľ ide o zdroje z osobitných rozpočtových prostriedkov pridelených na iniciatívu na podporu zamestnanosti mladých ľudí, sa stanovuje v prílohe III.
Článok 4
Regióny oprávnené na financovanie v rámci iniciatívy na podporu zamestnanosti mladých ľudí sú uvedené v prílohe IV.
Článok 5
Ročné rozdelenie celkových zdrojov podľa členských štátov, pokiaľ ide o zdroje pridelené na menej rozvinuté regióny v rámci cieľa Investície pre rast a zamestnanosť a k dispozícii na programovanie, sa stanovuje v prílohe V.
Článok 6
Ročné rozdelenie celkových zdrojov podľa členských štátov, pokiaľ ide o zdroje pridelené na prechodné regióny v rámci cieľa Investície pre rast a zamestnanosť a k dispozícii na programovanie, sa stanovuje v prílohe VI.
Článok 7
Ročné rozdelenie celkových zdrojov podľa členských štátov, pokiaľ ide o zdroje pridelené na rozvinutejšie regióny v rámci cieľa Investície pre rast a zamestnanosť a k dispozícii na programovanie, sa stanovuje v prílohe VII.
Článok 8
Ročné rozdelenie celkových zdrojov podľa členských štátov, pokiaľ ide o zdroje pridelené na Kohézny fond v rámci cieľa Investície pre rast a zamestnanosť a k dispozícii na programovanie, sa stanovuje v prílohe VIII.
Článok 9
Ročné rozdelenie celkových zdrojov podľa členských štátov, pokiaľ ide o zdroje pridelené na dodatočné finančné prostriedky pre najvzdialenejšie regióny a regióny NUTS 2, ktoré spĺňajú kritériá stanovené v článku 2 protokolu č. 6 k Aktu o pristúpení z roku 1994, v rámci cieľa Investovanie do rastu a zamestnanosti a k dispozícii na programovanie, sa stanovuje v prílohe IX.
Článok 10
Ročné rozdelenie zdrojov podľa členských štátov, pokiaľ ide o zdroje z osobitných rozpočtových prostriedkov pridelených na iniciatívu na podporu zamestnanosti mladých ľudí a k dispozícii na programovanie, sa stanovuje v prílohe X.
Článok 11
Ročné rozdelenie súm, ktoré majú byť presunuté z rozpočtových prostriedkov každého členského štátu pridelených na Kohézny fond do Nástroja na prepájanie Európy, sa stanovuje v prílohe XI.
Článok 12
Ročné rozdelenie súm, ktoré majú byť presunuté z celkových rozpočtových prostriedkov každého členského štátu pridelených v rámci cieľa Investovanie do rastu a zamestnanosti na pomoc pre najodkázanejšie osoby, sa stanovuje v prílohe XII.
Článok 13
Ročné rozdelenie zdrojov na inovačné opatrenia v rámci priameho alebo nepriameho hospodárenia Komisie v oblasti udržateľného mestského rozvoja sa stanovuje v prílohe XIII.
Článok 14
Ročné rozdelenie celkových zdrojov podľa členských štátov, pokiaľ ide o zdroje pridelené na zložku cezhraničná spolupráca cieľa Európska územná spolupráca a k dispozícii na programovanie, sa stanovuje v prílohe XIV.
Článok 15
Ročné rozdelenie celkových zdrojov podľa členských štátov, pokiaľ ide o zdroje pridelené na zložku nadnárodná spolupráca cieľa Európska územná spolupráca a k dispozícii na programovanie, sa stanovuje v prílohe XV.
Článok 16
Ročné rozdelenie celkových zdrojov podľa členských štátov, pokiaľ ide o zdroje pridelené na zložku medziregionálna spolupráca cieľa Európska územná spolupráca a k dispozícii na programovanie, sa stanovuje v prílohe XVI.
Článok 17
Toto rozhodnutie je určené členským štátom.
V Bruseli 3. apríla 2014

Labels: 19
5
0
9
15